《和野渡春雪》
宋代·卫宗武

天教滕巽互驱驰，令下东皇莫敢违。
云擘碎绵迷眼界，山遮新黛抹腰围。
众芳被虐难争巧，二麦呈祥不用祈。
片片吹将入檐幕，佳人错认落梅飞。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。